**2016 yil 9 – oylik yakunlariga ko‘ra «Davavianazorat» inspeksiyasi faoliyatining asosiy ko‘rsatkichlari bo‘yicha kutilishi to‘g‘risida
MA’LUMOT**

**O‘zbekiston Respublikasi fuqaro avitsiyasida parvozlar xavfsizligini nazorat qilish**

O‘zbekiston Respublikasi Vazirlar Mahkamasining 2014 yil 17 dekabrdagi
346-son qarori bilan tasdiqlangan “O‘zbekiston Respublikasi fuqaro aviatsiyasi havo kemalari parvozlarining xavfsizligini ta’minlash davlat dasturi” talablarini bajarish maqsadida «O‘zbekiston havo yo‘llari» MAK va fuqaro aviatsiyasi korxonalari vakillari ishtirokida “Davavianazorat” inspeksiyasida “Fuqaro aviatsiyasi xavfsizligi kuni” o‘tkazildi. Unda o‘tkan yil yakunlari bo‘yicha parvozlar xavfsizligi holati, fuqaro aviatsiyasi aviakorxonalarida parvozlar xavfsizligini boshqarish tizimi (PXBT) joriy qilinishi, hamda fuqaro aviatsiyasida me’yoriy bazani takomillashtirish masalalari muhokama qilindi.
“Davavianazorat” inspeksiyasi tomonidan hisobot davrida quyidagilar amalga oshirildi:

1. Sertifikatsiya tekshiruvlari:
– “Agro-Parvoz” KTAIK aviakompaniyasi;
– “MAI” aviakompaniyasi;
– «O‘zbekiston havo yo‘llari» MAK;
– “Silk Road Cargo Business” aviakompaniyasi;
– “UAT” aviakorxonasining HK texnik xizmat ko‘rsatish tashkiloti;
– “AnRad-Aero” AJ HK texnik xizmat ko‘rsatish tashkiloti;
– “Toshkent Xalqaro Aeroporti” Tibbiy sanitariya qismining “Tibbiy uchish ekspert komissiyasi (TUEK);
– “Dostupnoe nebo” nodavlat o‘quv markazi;
– “Sergeli”, “Andijon” va “Qarshi” aerodromlari.
Tekshiruvi natijalari bo‘yicha tegishli Sertifkatlar berildi.

2. Inspektorlik tekshiruvlari:
– “MAI” aviakompaniyasining EXM bilimlarni tekshirish test markazi;
– “TMZ” AJ tibbiy-uchish ekspert komissiyasi;
– Boing-787 HKdan foydalanishlariga tayyorliklarini tekshirish maqsadida “O‘zbekiston havo yo‘llari” MAK;
– “O‘zbekiston havo yo‘llari” MAKning O‘quv mashq markazi;
– “Agro-Parvoz” MAPP va “MAI” aviakompaniyalarining aviatexnikaga texnik xizmat ko‘rsatish tashkilotlari;
– “Buxoro”, “Urganch”, “Samarkand”, “Navoiy”, “Sergeli”, “Andijon” va “Qarshi” aeroport va aerodromlari;
Inspeksiya tekshiruvi davrida bir qator kamchiliklar aniqlangan, ularni bataraf etish uchun aniq muddatlari ko‘rsatilgan Rejalar ishlab chiqilgan va tasdiqlangan. “TMZ” AJ tibbiy-uchish ekspert komissiyasining guvohnomasi to‘xtatib qo‘yildi.
Aviakompaniyalarda marshrutlar bo‘yicha 32ta inspeksiya tekshiruvlari bajarilgan, natijalari bo‘yicha bayonnomalar tuzilgan. Parvozlar xavfsizligiga xatar soladigan kamchiliklar aniqlanmagan.
“Davavianazorat” inspeksiyasining operativ topshiriqlariga asosan O‘zbekiston Respublikasiga parvozlar bajarayotkan chet el aviakompaniyalari havo kemalarining 14ta perrondagi tekshiruvi o‘tkazildi.
Havo kemalarining kompleks trenajerlarida “Davavianazorat” inspeksiyasi tomonidan 12ta tekshiruv ishlari o‘tkazildi va tekshiruv natijalariga asosan aviakompaniyalarning ekipaj a’zolariga mashg‘ulotlar o‘tkazishlari uchun ruxsatnomalar berildi.
Aviatsiya xodisalarining tekshiruvi natijalari bo‘yicha va tekshiruv natijalari bo‘yicha 76ta “Davavianazorat” inspeksiyasining Nozirlik ko‘rsatmalari yuborildi.
O‘zbekiston Respublikasi transport prokuraturasi va aviatsiya transport prokuraturasi bilan birgalikda fevral, mart, iyun, iyul va sentyabr oylarida “O‘zbekiston havo yo‘llari” MAK tizimadagi aeroportlarda, Uchuvchilar majmuasida, DUK, “O‘zaeronavigatsiya” markazida, “MAI” aviakompaniyasida, “O‘zbekiston havo yo‘llari” MAK O‘quv mashq markazida va “UAT” avikorxonasida parvozlarni ta’minlash yo‘nalishlari bo‘yicha tekshiruvlarda ishtirok etildi.
“Davavianazorat” inspeksiyasi tomonidan 82ta HK uchishga yaroqlilik sertifikatlari berildi. Shuningdek fuqaro aviatsiyasi aviaxodimlari (uchuvchilar, shturmanlar, HHB dispetcherlari, muxandislar, bortkuzatuvchilar) 74ta guvoxnomalari berildi, 164tasi almashtirildi va 166tasining muddati uzaytirildi.
“Davavianazorat” inspeksiyasi tomonidan 2015 yil yakunlari bo‘yicha parvozlar xavfsizligini oshirish bo‘yicha profilaktik tadbirlarini o‘z ichiga olgan O‘zbekiston Respublikasi fuqaro aviatsiyasida parvozlar xavfsizligi holatining Jamlangan tahlillari tayyorlandi. Chora tadbirlarning amalga oshirilishi O‘zbekiston Respublikasi fuqaro aviatsiyasi aviakorxonalarining sertifikatsiya va inspektorlik tekshiruvlari chog‘ida tekshiriladi.

**Fuqaro aviatsiyasida me’yoriy bazani takomillashtirish**

1. O‘zbekiston Respublikasi Bosh vazirining 2015 yil 16 apreldagi 05/30-33-son toprshirig‘iga asosan, “Davavianazorat” inspeksiyasi tomonidan Mudofaa vazirligi bilan hamkorlikda, havo kemasidan foydalanish vaqtida havo kemasiga lazer nurini yo‘naltirish orqali xalaqit bergan jismoniy shaxslarning jinoiy va ma’muriy javobgarlik normalari o‘rnatilishi ko‘zda tutilgan O‘zbekiston Respublikasining Jinoyat va O‘zbekiston Respublikasining Ma’muriy javobgarlik to‘g‘risidagi kodekslariga qo‘shimchalar kiritish to‘g‘risida”gi O‘zbekiston Respublikasi Qonuni loyihasi ishlab chikildi.
2016 yil 25 apreldagi O‘zRQ-405sonli O‘zbekiston Respublikasi Qonuni bilan O‘zbekiston Respublikasining Jinoyat va O‘zbekiston Respublikasining Ma’muriy javobgarlik to‘g‘risidagi kodekslariga tegishli qo‘shimchalar kiritildi.
2. O‘zbekiston Respublikasi Bosh vazirining 2016 yil 8 fevraldagi 05/30-9-son toprshirig‘iga asosan, “Davavianazorat” inspeksiyasi tomonidan Mudofaa vazirligi bilan hamkorlikda, O‘zbekiston Respublikasining havo hududidan sanksiyasiz foydalanish, shu jumladan uchuvchisiz uchish apparatlari bilan, yo‘l qo‘ygan qonunbuzarliklari uchun jismoniy shaxslarning jinoiy va ma’muriy javobgarlik normalari o‘rnatilishi ko‘zda tutilgan O‘zbekiston Respublikasining Jinoyat va O‘zbekiston Respublikasining Ma’muriy javobgarlik to‘g‘risidagi kodekslariga qo‘shimchalar kiritish to‘g‘risidagi O‘zbekiston Respublikasi Qonuni loyihasi ishlab chiqildi. Qonun loyihasi xozirgi kunda tegishli vazirlik va idoralar bilan qaytadan qo‘rib chiqildi va Vazirlar Mahkamasiga kiritildi.
3. O‘zbekiston Respublikasi Vazirlar Mahkamasining 2016 yil 1 martdagi “Tadbirkorlik sub’ektlarining fuqaro aviatsiyasi sohasida ruxsat berish tartib-taomillaridan o‘tishi tartibi to‘g‘risidagi nizomlarni tasdiqlash haqida” 58-son qarori bilan quyidagi nizomlar tasdiqlandi:
- Fuqaro havo kemalarini davlat ro‘yxatidan o‘tkazilganligi to‘g’risida Guvohnoma berish tartibi to‘g‘risidagi Nizom;
- O‘zbekiston Respublikasi fuqaro aviatsiyasi ekspluatanti sertifikatini berish tartibi to‘g‘risidagi Nizom;
- Fuqaro havo kemasiga uchishga yaroqlilik Sertifikatini berish tartibi to‘g‘risidagi Nizom;
- Fuqaro havo kemalarining radio jixozlariga Sertifikat berish tartibi to‘g‘risidagi Nizom;
- Fuqaro havo kemalariga shovqinlar bo‘yicha Sertifikat berish tartibi to‘g‘risidagi Nizom.
4. O‘zbekiston Respublikasi Vazirlar Mahkamasining 2016 yil 2 iyundagi 183-son qarori bilan 2016 yilning 1 iyunidan boshlab O‘zbekiston Respublikasi fuqaro aviatsiyasida aeronavigatsiya maqsadlari uchun geografik koordinatlarni (uzunlik va kenglik) 1984 yilgi Butun dunyo geodeziya tizimiga (WGS-84) nisbatan sanash kuchka kirdi.
5. O‘zbekiston Respublikasi Vazirlar Mahkamasining 2016 yil 2 iyundagi 183-son qarori bilan “O‘zbekiston Respublikasi Fuqaro aviatsiyasida aviatsiya xavfsizligi uchun ko‘zdan kechirish tartibi to‘g‘risidagi Nizom” tasdiqlandi.
6. O‘zbekiston Respublikasi Vazirlar Mahkamasining 2016 yil 31 avgustdagi 287-son qarori bilan “O‘zbekiston Respublikasining fuqaro va davlat aviatsiyasida uchuvchisiz uchish qurilmalaridan foydalanish tartibi to‘g‘risidagi nizom” tasdiqlandi.
7. O‘zbekiston Respublikasi Parvozlar xavfsizligini nazorat qilish davlat inspeksiyasi boshlig‘ining 2016 yil 12 yanvardagi 67-N-son buyrug‘i bilan “Yo‘lovchining havo kemasi ichidagi yurish-turish qoidalari”ga (O‘zR AQ-199) o‘zgartirish va qo‘shimchalar kiritildi.
8. O‘zbekiston Respublikasi Parvozlar xavfsizligini nazorat qilish davlat inspeksiyasi boshlig‘ining 2016 yil 8 apreldagi 73-N-son buyrug‘i bilan “O‘zbekiston Respublikasi fuqaro aviatsiyasining aviatsiya xodimlarini tibbiy ko‘rikdan o‘tkazish to‘g‘risidagi Nizom”ga (O‘zR AQ-67) o‘zgartirish va qo‘shimchalar kiritildi.
9. O‘zbekiston Respublikasi Parvozlar xavfsizligini nazorat qilish davlat inspeksiyasi boshlig‘ining 2016 yil 8 apreldagi 74-N-son buyrug‘i bilan “O‘zbekiston Respublikasi fuqaro aviatsiyasi aviakorxonalarida tibbiy-uchish ekspert komissiyalarini tayinlash tartibi to‘g‘risidagi Nizom”ga (O‘zR AQ-68) o‘zgartirish va qo‘shimchalar kiritildi.
10. O‘zbekiston Respublikasi Parvozlar xavfsizligini nazorat qilish davlat inspeksiyasi boshlig‘ining 2016 yil 20 maydagi 77-N-son buyrug‘i bilan “O‘zbekiston Respublikasi samoviy hududida fuqaro va eksperimental aviatsiyasining parvoz qilish aviatsiya qoidalari”ga (O‘zR AQ-91) o‘zgartirish va qo‘shimchalar kiritildi.
11. O‘zbekiston Respublikasi Parvozlar xavfsizligini nazorat qilish davlat inspeksiyasi boshlig‘ining 2016 yil 9 iyundagi 79-N-son buyrug‘i bilan O‘zbekiston Respublikasining “Fuqaro aviatsiyasida aeronavigatsiya xizmatlari ma’lumoti” aviatsiya qoidalari”ga (O‘zR AQ-174) o‘zgartirish va qo‘shimchalar kiritildi.
12. O‘zbekiston Respublikasi Parvozlar xavfsizligini nazorat qilish davlat inspeksiyasi boshlig‘ining 2016 yil 27 iyundagi 81-N-son buyrug‘i bilan O‘zbekiston Respublikasining “Fuqaro va eksperimental havo kemalariga ro‘yxat belgisini va davlat tanish belgisini hamda boshqa belgilarni qayd etish tartibi” aviatsiya qoidalari (O‘zR AQ-44) tasdiqlandi va Adliya vazirligida 2016 yil 14 iyulda 2811-son bilan davlat ro‘yxatidan o‘tkazildi.
13. O‘zbekiston Respublikasi Parvozlar xavfsizligini nazorat qilish davlat inspeksiyasi boshlig‘ining 2016 yil 19 iyuldagi 79-N-son buyrug‘i bilan “O‘zbekiston Respublikasi fuqaro aviatsiyasida aeronavigatsiya xaritalarini (chizmalarini) tayyorlash qoidalari”ga (O‘zR AQ-173) o‘zgartirish va qo‘shimchalar kiritildi.
14. O‘zbekiston Respublikasi Parvozlar xavfsizligini nazorat qilish davlat inspeksiyasi boshlig‘ining 2016 yil 10 avgustdagi 83-N-son buyrug‘i bilan “Havo transportida passajir va bagaj tashish qoidalari”ga (O‘zR AQ-195) o‘zgartirishlar kiritildi.

**“Jismoniy va yuridik shaxslarning murojaatlari to‘g‘risida”gi O‘zbekiston Respublikasi qonunining ijrosini ta’minlash bo‘yicha**

Mazkur Qonunning ijrosini ta’minlash maqsadida “Davavianazorat” inspeksiyasida 2016 yilning 9 – oyiligida fuqarolardan kelib tushgan xatlar, murojaatlar va arizalar tahlil qilindi.
Tahlil davomida quyidagilar aniqlandi, 2016 yilning 9 – oyligida “Davavianazorat” inspeksiyasiga 28ta murojaat kelib tushgan. Takroriy murojaatlar tushmagan.
Murojaatlarda ish bilan ta’minlash, ish vaqti, “Davavianazorat” inspeksiyasidagi vakansiya, aliment to‘lovlarini amalga oshirish, ma’lumotlar berish masalalari ko‘rsatilgan.
Yuqoridagi murojaatlar “Davavianazorat” inspeksiyasi rahbariyati tomonidan “Jismoniy va yuridik shaxslarning murojaatlari to‘g‘risida”gi O‘zbekiston Respublikasi qonunining talablariga asosan o‘rnatilgan muddatlarda ko‘rib chiqilgan.
 **“Sog‘lom ona va bola yili” Davlat dasturining bajarilishi**

“Sog‘lom ona va bola yili” davlat dasturini bajarish maqsadida O‘zbekiston Respublikasi Parvozlar xavfsizligini nazorat qilish davlat inspeksiyasi tomonidan Tadbirlar Rejasi ishlab chiqildi va tasdiqlandi.
Rejaga asosan 2016 yilning 9 – oyligida “Davavianazorat” inspeksiyasi ma’muriyati va kasaba uyushmasi xamkorligida inspeksiya xodimlarining bolalari ishtirokida 3, 890, 000 so‘mlik madaniy, sport va sog‘lomlashtirish tadbirlari uyushtirildi va o‘tkazildi.
“Davavianazorat” inspeksiya xodimlari bolalari salomatligini mustahkamlash maqsadida “Raduga” va “Sokol” bolalar sog‘lomlashtirish maskanlariga 8, 978, 000 so‘mlik yo‘llanmalar olindi
Mustaqilligimizning 25 – yilligi va “Sog‘lom ona va bola yili” munosabati bilan Toshkent shahrining Mirobod tumanidagi “Lolazor” mahallasiga “Davavianazorat” inspeksiyasi tomonidan hayriya yordami sifatida 2,779,745 so‘mlik “Bolalar maydonchasi” olib berildi.